Πανόπη Ι (ατμόπλοιο)

Η Πανόπη Ι ήταν ατμόπλοιο. Μεταξύ του 1856–1857 κατασκευάστηκε στα Ναυπηγεία ‘Reid & Co’ της Γλασκόβης με εποπτεία του ναυπηγού Σπ. Αθανασίου αντί του ποσού των 5.000 λιρών. Η πρώτη από τις τέσσερις σιδερένιες ελικοφόρες ατμοημιολίες που παραγγέλθηκαν το 1855.

Ομοίου τύπου πλοία ήταν τα: ‘Αφρόεσσα’, ‘Πληξαύρα’ και ‘Σφενδόνη’. Ηταν τα πρώτα σιδηρά ελικοφόρα πλοία του Πολεμικού Ναυτικού.

 Ταχύτητα : 9,5 κόμβοι.
 Εκτόπισμα : 220 τόνοι.
 Διαστάσεις : 32,2Χ6,7Χ3,3 μέτρα.

Ο οπλισμός ήταν ένα πυροβόλο Krupp των 8,7 εκατοστών. Απέπλευσε για την Ελλάδα στις 03/12/1856, με κυβερνήτη τον Εμμανουήλ Μιαούλη, αλλά στις 14/12/1856 προσάραξε κοντά στο Φερρόλ στα ΒΔ παράλια της Ισπανίας. Το πλοίο καταστράφηκε, παρ’ όλες τις προσπάθειες που έγιναν για να διασωθεί, στις οποίες βοήθησε το Ισπανικό Ναυτικό. Με τα χρήματα που εισπράχθηκαν από την ασφάλεια, ναυπηγήθηκε άλλη μεγαλύτερη ατμοημιολία που πήρε το ίδιο όνομα. Ο κυβερνήτης του πλοίου αθωώθηκε από το πολεμικό συμβούλιο για αυτό το ατύχημα.

Ελληνικές ατμοημιολίες
Ελληνικά ατμόπλοια